Инфракызыл херелдениишкин

Инфракызыл херелдениишкин — көскү чырыктың кызыл (чалгыының узуну λ = 0,74 мкм база удаа-дараазы 430 ТГц) төнчүзүнден микрочалгыглыг радиохерелдениишкинниң (λ ~ 1—2 мм, удаа-дараазы 300 ГГц) аразында спектралдыг черни эжелеп турар электромагниттиг херелдениишкин.

Инфракызыл херелдениишкин Хүннүң херелдениишкининиң 50 хуузу болуп турар. 

 Ажыткан болгаш ниити характеристиказы 
мини|Гершельдиң экспериментизи 
Инфракызыл херелдениишкинни 1800 чылда англи астрономом У. Гершель ажыткан. Хүннү шинчилеп тургаш, ону хайгаарап турган херекселиниң изиирин намдадыр арга дилеп турган. Термометр дузазы-биле көскү спектрниң аңгы-аңгы черлериниң кылдыныгларын тодарадып тургаш, Гершель «э чылыг» кезекти кып кызыл өңнуң артында чыдарын эскерип каан. Ол шинчилел инфракызыл херелдениишкинниң шинчилелиниң эгези болган.

Эгезинде инфракызыл херелдениишкинниң үндезини кылдыр чүгле кызыдыр изидип каан телолар азы газтарда электрилиг разрядтар турган. Ам кадыг телоларга азы молекулалыг газтыг  лазерлерге үндезилээн бо шагның чаа инфракызыл херелдениишкинниң үндезиннерин ажыглап турар апарган. Оларның удаа-дараазын аай-дедир өйлеп ап болур.

 Инфракызыл херелдениишкинниң диапазоннары 

 CIE схема 
Чырыдыышкынның делегей чергелиг комиссиязы (англ. International Commission on Illumination) инфракызыл херелдениишкинни дараазында үш бөлүкке чарарын сүмелеп турар:

 IR-A: 700 нм — 1400 нм (0,7 мкм — 1,4 мкм)
 IR-B: 1400 нм — 3000 нм (1,4 мкм — 3 мкм)
 IR-C: 3000 нм — 1 мм (3 мкм — 1000 мкм)

 ISO 20473 схема 
Делегей чергелиг стандартизация организациязы дараазында схеманы сүмелеп турар:
АдыХурааңгайыЧалгыгның узунуЧоокку инфракызыл диапазонNIR0,78—3 мкмОртумак инфракызыл диапазонMIR3—50 мкмЫраккы инфракызыл диапазонFIR50—1000 мкм

 Астрономиктиг схема 
Астрономнар инфракызыл спектрни дараазында арга-биле чарып турар:
АдыХурааңгайыЧалгыгның узунуЧоокку инфракызыл диапазонNIR(0.7…1) — 5 мкмОртумак инфракызыл диапазонMIR5 — (25…40) мкмЫраккы инфракызыл диапазонFIR(25…40) — (200…350) мкм

 Инфракызыл көрүлге 
Кижиниң болгаш өске приматтарның караа инфракызыл херелдениишкинни көрүп шыдавас болур, ынчалза-даа кезек биологтуг хевирлер көрүлде органнары-биле инфракызыл херелдениишкинни көрүп шыдаар болуп турар. Чижээлээрге, чамдык чыланнарның караа инфракызыл диапазонда көрүп турар болганы-биле дүне када чылыг ханныг амытаннарже аңнап болур. Курт-кымыскаяктар аразында ыргак-сээктер инфракызыл диапазонда көрүп турар, ооң ачызында олар амытаннарның мага-бодунда дамырлыг черлерни көрүп каар магаттыг болуп турар.

 Ажыглалы 

 Дүне көөр херексел 
Көзүлбес инфракызыл чурукту көскү кылыптар кезек аргалар бар:

 Бо шагның чоокку инфракызыл херелдениишкинни көрүп каар видеокамералары.
 Чоокку инфракызыл херелдениишкинни күштелдириптер электроннуг оптикалыг хуулдурукчу  — вакуумнуг фотоэлектроннуг  херекчел.
 Болометр — чылыг сенсору. 

мини|Инфракызыл диапазонда алдынган чурук

 Инфракызыл чылыдыкчы 
Инфракыыл херелдениишкинни муңгаш черлер болгаш кудумчу делгемнерин чылдырынга ажыглап турар.

 Инфракызыл астрономия 
Инфракызыл херелдениишкинге көстүп турар космиктиг объектилерни шинчилээр астрономия болгаш астрофизиканың адыры. Инфракызыл херелдениишкин деп 0,74 до 2000 мкм узун чалгыглыг электромагниттиг херелдениишкинни ынча деп турар.

 Кадыкка айыылы 
Дыка күштүг инфракызыл херелдениишкин карактың шаралыг картын кургадып болур. Ындыг таварылгаларда карак камгалаар тускай карак шили кедер блза эки.

1.35 мкм, 2.2 мкм узуннуң чалгыгларлыг инфракызыл херелдениишкин ДНК-ның молекулаларын үреп болур күштүг.

Черниң кыры база булуттар Хүннүң херелдениишкининиң көскү болгаш көзүлбес кезээн атмосфераже дедир херелдендирип турар.

 Демдеглелдер 

 Шөлүглер 

 Инфракрасное излучение — статья из Физической энциклопедии
 Новые источники и приемники ИК и терагерцового диапазона.